River's Edge In Sabie
Kry 20% af (minimum twee nagte se verblyf). Geldig vanaf 3 Nov 2019 tot 28 Nov 2019.
Hierdie kothuis is in 'n sekuriteitskompleks op die oewer van die Sabie-rivier geleë met 'n pragtige uitsig op die berge.
Die kothuis beskik oor lugversorging, 2 slaapkamers en 2 badkamers. Die hoofslaapkamer het 'n dubbelbed en 'n en suite-badkamer met 'n stort. Die tweede slaapkamer is ingerig met 2 enkelbeddens. Die tweede badkamer het 'n bad en stort. Linne en badhanddoeke word voorsien en die eenheid word daagliks gediens.
Die leefarea is oopplan en die kombuis beskik oor geriewe soos 'n yskas-vrieskas, 'n mikrogolfoond, 'n oond met 'n stoof asook ingeboude kaste om breekware en eetgerei te stoor. Die sitkamer het ge…
Die leefarea is oopplan en die kombuis beskik oor geriewe soos 'n yskas-vrieskas, 'n mikrogolfoond, 'n oond met 'n stoof asook ingeboude kaste om breekware en eetgerei te stoor. Die sitkamer het gemaklike rusbanke. Die kothuis het 'n stoep met 'n braai. Daar is onderdakparkeerplek vir 1 voertuig reg langs die gebou. Daar is plek vir 'n tweede voertuig in die gemeenskaplike parkeerterrein.
Gaste kan gemeenskaplike geriewe soos die swembad, 'n speelparkie vir kinders, mini-gholf en die lapa met 'n tafeltennisblad geniet. Daar is groot grasperke wat goed in stand gehou word binne die kompleks en hope plek om langs die rivier te ontspan. Daar is lekker forelvang-geleenthede reg voor die kothuis.
Die kothuis is stapafstand vanaf die middedorp met 'n hele rits restaurante. Ons is sentraal tot al die besienswaardighede van die area en slegs 56 km van die Krugerwildtuin af wat ideaal is vir daguitstappies. Sabie bied ook lekker doendinge soos voetslaan, stap, voëlkyk, visvang, gholf en 4x4-roetes en riviervlotvaart. Daar is besienswaardighede soos die Bosboubedryf Museum, die Lone Creek-waterval en die Sabie Brouery. Die Graskop Gorge Lift sowel as die Misty Mountain-togobbanbaan deur die berge is slegs 26 km ver.
'n Bespreking by River's Edge in Sabie sluit in:
Gaste wat na River's Edge In Sabie gekyk het, het ook belangstelling getoon in die volgende lekke plekke:
Vanaf R900 R720 per nag (vir 4 mense)
Hoofstraat 222, Middedorp, Sabie, 1260, Mpumalanga